**Diweddariad Chwarterol Ynghylch Ymweliadau Annibynnol â Dalfeydd: Gorffennaf – Medi 2019**

|  |  |  |  |  |  |
| --- | --- | --- | --- | --- | --- |
| Nifer y bobl a gadwyd yn y ddalfa | Nifer yr Ymweliadau Annibynnol â Dalfeydd | Nifer y bobl ar gadw yn y ddalfa ar adeg Ymweliadau Annibynnol â Dalfeydd | Nifer y bobl ar gadw yn y ddalfa nad oeddynt ar gael i ymweld â nhw | Nifer y bobl ar gadw yr arsylwyd arnynt | Nifer y bobl ar gadw yr ymwelwyd â nhw |
| 1739 | 45 | 82 | 25 | 14 | 43 |

**Ymwelwyr Gweithredol: 24**

* Sir Benfro: 6
* Powys: 7
* Ceredigion: 4
* Sir Gaerfyrddin: 7

**Diweddariad Recriwtio**

Dim newid.

**Diweddariad Ynghylch y Cynllun:**

Mae Dyfed-Powys wedi ymuno â chynllun peilot Arsylwyr Dalfeydd Annibynnol y Gymdeithas Ymwelwyr Annibynnol â Dalfeydd, a fydd yn caniatáu i ymwelwyr annibynnol â dalfeydd adolygu cofnodion dalfa’r rhai y nodwyd eu bod yn agored i niwed er mwyn cael gwell mewnwelediad i’r holl ofal a roddir i unigolion agored i niwed sy’n cael eu cadw yn y ddalfa, gan ystyried eu taith lawn trwy’r ddalfa.

Bydd ymwelwyr annibynnol â dalfeydd yn adolygu detholiad o gofnodion dalfa bob wythnos mewn parau, gan ateb cwestiynau penodol ar bob cofnod er mwyn adnabod meysydd y gall fod angen eu gwella ac arferion da. Bydd y cynllun peilot yn cael ei gynnal ochr yn ochr â’r cynllun Ymwelwyr Annibynnol â Dalfeydd, gydag adolygiadau o gofnodion dalfa’n cael eu cynnal yn ychwanegol at yr ymweliadau wythnosol annibynnol â’n dalfeydd ledled Dyfed-Powys. Cychwynnodd y cynllun peilot ar 2 Medi 2019.

**Canfyddiadau Ymwelwyr Annibynnol â Dalfeydd - Materion a godwyd**

* Mae dillad carcharorion yn cael eu cadw ar y llawr mewn un ddalfa gan nad oes digon o le i’w cadw yno. Cwblhawyd - Rhoddwyd bagiau i staff ar gyfer pob carcharor er mwyn sicrhau bod eu heiddo'n cael ei gadw'n ddiogel a pharchus.
* Problem â gwasgedd y gawod mewn un ddalfa - mae Tîm Cynnal a Chadw'r Adran Ystadau wedi cael gwybod am y broblem hon.
* Mae cell wedi'i chau mewn un ddalfa gan fod panel switsh golau wedi torri. Mae'r broblem yn cael ei blaenoriaethu gan y Tîm Ystadau.
* Mae Beibl ar goll mewn un ddalfa - mae Beibl newydd wedi'i archebu.